કેરળની જેલોમાં બંધ ઘણા કેદીઓ આનો લાભ લઇ શકે છે. આ પહેલી એવી તક છે કે જ્યારે કેરલ પ્રિઝન રૂલ્સમાં કેદીઓના અંગદાનની જોગવાઈ રાખવામાં આવી છે. અંગદાન કરવા ઈચ્છતા કેદીઓને મેડિકલ બોર્ડ પાસેથી મંજૂરી લેવી જરૂરી રહેશે. ઉલ્લેખનીય છે કે થોડા સમય પહેલાં કેરળની કન્નૂર જેલમાં બંધ પી.સુકુમારન નામના એક કેદીએ પોતાના પરિવારના એક સભ્યને કિડની દાનમાં આપવા માટે પ્રશાસન સમક્ષ રજૂઆત કરી હતી જેના દ્વારા પ્રેરિત થઈને રાજ્યસરકારે જેલના નિયમોમાં થોડો બદલાવ કરવાનો નિર્ણય કર્યો છે.